2001-ից խումբն ունեցավ նոր գեղարվեստական ղեկավար: Շիրակցիները լավ գիտեն, որտեղ նպատակասլաց ու աշխատասեր Ջեմմա Քաղցրիկյանն է՝ այնտեղ ծաղկող երգարվեստն ու որակյալի գերակայությունն է: Էլ ավելի մեծ քայլերով շարունակվեցին ազգային երգը անաղարտ ներկայացնող խմբի վերելքները, հաղթանակներն ու շրջագայությունները: Աշխատանքներն էլ ավելի արդյունավետ դարձան, երբ գեղարվեստական ղեկավարին որպես օգնող ուժ միացավ երգիչ, դիրիժոր Կարեն Մայիլյանը: